Архітэктурная секцыя нашага Таварыства зацікавілася аднаўленнем Гандлёвай. Як аказалася, калі пачалася распрацоўка праекта, комплексныя навуковыя вышуканні на гэтай тэрыторыі, акрамя археалагічных, былі праведзеныя вельмі добра. Архіўна-бібліяграфічнае даследванне рабіў Вадзім Гліннік. Усё было праведзена суперпрафесійна. Быў падняты ўвесь архіўны матэрыял, вывучаныя ўсе праекты канца XIX — пачатку XX стагоддзя ў Нацыянальным гістарычным архіве. Матэрыялу было досыць. Нягледзячы на гэта, першы праект ніяк не стасаваўся з матэрыяламі даследванняў.